Епитафи у драгачевским селима: Зеоке
Епитафи у драгачевским селима: Зеоке су сведочанства преписана са крајпуташа и старих надгробних споменика у селу Зеоке (Општина Лучани).

Крајпуташи 

Крајпуташ знанима и незнанима (подигнут 1915) (Зеоке – Милојевића брдо)
 Ово је споменик
 за вечиту успомену
 жртвама несталиг,
 повешаниг,
 потопљениг,
 и погинулиг,
 знаниг и незнаниг.
 Бог да му душу прости
 и слава им.
 Овај Споменик
 подигоше им грађани
 овог села Зеока и Тијања
 у 1915. години.
 Писа: Тих. Д. П.

Крајпуташ Срећку Милојевићу (†1915) (Зеоке – Милојевића брдо)
 Овај споменик
 показује упокојеног
 СРЕЋКА МИЛОЈЕВИЋА
 из Зеока
 бивши каплар
 Митраљеског одељења
 10. пука I. поз.
 који у рату прот. Аустрије
 храбро борећи се
 погину на положају
 Зеоке код Београда
 5. IX 1915. год.
 у 24 год живота
 Слава му
 Споменик му подижу
 браћа Алекса и Данило

Сеоско гробље 

Споменик Јовку Кнежевићу (†1839) (Зеоке – гробље)
 овде почива
 ИОВКО Л КНЕЖЕВИЋ
 поживе 50. Г.
 умр 24. августа 1839

Споменик Богдану Кувељићу (†1841) (Зеоке – гробље)
 Овде почива
 БОГДАН КУВЕЛИЋ
 поживе 45 Г.
 и умре Апр. 1841
 ову б[илегу]
 посади вујо оцу

Споменик Јовану Милићевићу Ћалову (†1843) (Зеоке – гробље)
 Овде почива
 раб божи
 ИОВАН  МИЛИЋЕВИЋ ЋАЛОВ
 б. кмет зеочки
 Пож. 56 Г.
 умрое 6 г деке у 1843 . Г :
 Оваи Билег ударише
 синови свом оцу :
 Тиосав кмет и милија

Споменик Јовану Петровићу Словићу (†1848) (Зеоке – гробље)
 Овде почива
 раб божии
 ИОВАН ПЕТРОВИЋ СЛОВИЋ
 из села Зеока
 поживи 25. Г.
 и умре 30 Декемвра 1848. Год
 оваи споменик подигошему
 браћа его
 Станиша и Марко и Маринко

Споменик Николи Петровићу Словићу (†1864) (Зеоке – гробље)
 Овде почива
 НИКОЛА ПЕТРОВИЋ СЛОВИЋ
 Поживи 42 г.
 Умре. 1. м Марта. 1864
 дао писати
 Сретен син његов

Споменик Радисаву Тупаји (†1857) (Зеоке – гробље)
 Овде почива
 раб божи
 РАДИСАВ ТУПАЈА
 поживио 60 г.
 Крабри е воиник био
 и умро 1 ноембра 1857

Споменик Михаилу Ћаловићу (†1914) (Зеоке – гробље)
 Овај споменик
 означава јуначку смрт
 МИХАИЛА ЋАЛОВИЋА
 из Зеока,
 бивши каплар III чете I батаљона
 5. прекобројног пука I позива
 Ратовао против Турака 1912.
 против Бугара 1913. год.
 погибе у рату против Аустријанаца
 на планини Церу
 6. августа 1914. године
 у 29. години живота
 Спомен подигоше
 браћа Продан и Миливоје
 и син Милан
 Брат га са Цера довезао кући.

Крај школе 

Споменик Вељку Крљанцу (†1918) (Зеоке – крај школе)
 Овде почива
 ВЕЉКО КРЉАНАЦ
 неуморни радник
 бивши дугогодишњи
 одборник и кмет,
 а житељ села Зеока,
 кои часно и поштено
 међ својим сељанима
 поживијо 55. год.
 Престави се у вечност
 5. фебруара 1918 г.
 Бог даму душу прости
 Овај спомен му подиже
 брат Љубинко,
 синовац Богосав
 и супруга Анка

Споменик Божидару Крљанцу (†1925) (Зеоке – крај школе)
 Пред овим спомеником
 мирно почива дични србин
 БОЖИДАР Љ. КРЉАНАЦ
 рођен 1889.
 Учествовао је у балканском
 и Европском рату
 од 1912–1918. год;
 Као храбар наредник
 6-те батерије пољске
 4. Артиљериј. пука II дивизиона
 I позива.
 Свршио је Телеграфску школу.
 У повратку из Африке
 на Солунски фронт
 избави се из лађе
 која пође на дно у море.
 Потом дође својој кући
 и од ратних напора
 рано подлеже смрти,
 у 36 год. Живота
 27 Септембра 1925 г.
 као Члан
 Зеочке кредитне задруге.
 Бог да га прости.
 Слава му.
 Спомен му подиже
 отац Љубинко,
 брат Богосав
 и син Милош

Извор 
 Никола Ника Стојић, Драгачевски епитафи: записи са надгробника и  крајпуташа, 2. допуњено издање, Међуопштински историјски архив, Чачак 2011.

Драгачевски епитафи